Document ID: 32013D0378

DEN UDENRIGS- OG SIKKERHEDSPOLITISKE KOMITÉS AFGØRELSE EUPOL COPPS/1/2013
af 9. juli 2013
om forlængelse af mandatet for missionschefen for Den Europæiske Unions politimission i de palæstinensiske områder (EUPOL COPPS)
(2013/378/EU)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets afgørelse 2013/354/FUSP af 3. juli 2013 om Den Europæiske Unions politimission i de palæstinensiske områder (EUPOL COPPS) (1), særlig artikel 9, stk. 1, og
ud fra følgende betragtninger:
(1)
I henhold til afgørelse 2013/354/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38, stk. 3, til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i de palæstinensiske områder (EUPOL COPPS), herunder afgørelsen om at udnævne en missionschef.
(2)
Afgørelse 2013/354/FUSP forlængede EUPOL COPPS indtil den 30. juni 2014.
(3)
Den 3. juli 2012 vedtog Den Udenrigs- og Sikkerhedspolitiske Komité afgørelse EUPOL COPPS/1/2012 (2) om udnævnelse af Kenneth DEANE til missionschef for EUPOL COPPS fra den 1. juli 2012 til den 30. juni 2013.
(4)
Den 14. juni 2013 foreslog Unionens højtstående repræsentant for udenrigsanliggender og sikkerhedspolitik at forlænge mandatet for Kenneth DEANE som missionschef for EUPOL COPPS fra den 1. juli 2013 til den 30. juni 2014 -
VEDTAGET DENNE AFGØRELSE:
Artikel 1
Mandatet for Kenneth DEANE som missionschef for Den Europæiske Unions politimission i de palæstinensiske områder (EUPOL COPPS) forlænges til den 30. juni 2014.
Artikel 2
Denne afgørelse træder i kraft på dagen for vedtagelsen.
Den anvendes fra den 1. juli 2013.
Udfærdiget i Bruxelles, den 9. juli 2013.

Labels: 18
15